கேள்வி: நஸ்னீன் பற்றி நீங்கள் என்ன அறிந்துள்ளீர்கள்?
பதில்: நஸ்னீன் ( ''Nazneen'' ) 1970கள் மற்றும் 1980களில் தீவிரமாக செயல்பட்ட ஓர் பாலிவுட் நடிகை ஆவார். இவர் 23 பிப்ரவரி 1958 அன்று கொல்கத்தாவில் பிறந்தார். தனது பெற்றோருடன் மும்பை செல்வதற்கு முன்பு இலக்னோவில் கல்வி கற்றார். ஒரு விருந்தில் இயக்குநர் சத்யன் போசைச் சந்தித்த பிறகு, அவர் இவருக்கு ''ச-ரி-க-ம-ப'' (1972) என்ற படத்தில் நடிக்க வாய்ப்பளித்தார். பின்னர் ''கோரா ககாஸ்'' (1974), ''சல்தே சல்தே'' (1976) மற்றும் ''தில்தார்'' (1977) ஆகிய வெற்றி திரைப்படங்களில் நடித்தார். பி. ஆர். சோப்ரா தயாரிபில் அவரது மகன் ரவி சோப்ரா இயக்கத்தில் 1988 அக்டோபர் 2 முதல் 1990 சூன் 24 வரை தூர்தர்ஷன் ஒளிபரப்பப்பட்ட மகாபாரதம் (1988 தொலைக்காட்சித் தொடர்) என்ற வெற்றிகரமான தொலைக்காட்சித் தொடரில் நஸ்னீன் பாண்டவர் சகோதரர்களின் தாயார் குந்தி நடித்திருந்தார்.
கேள்வி: நஸ்னீன் - ஆரம்பகால வாழ்க்கை. பற்றி நீங்கள் என்ன அறிந்துள்ளீர்கள்?
பதில்: நஸ்னீன் ஒரு முஸ்லிம் குடும்பத்தில் பிறந்தார். இவரின் தந்தை ஒரு அச்சகத்தை வைத்திருந்தார். நஸ்னீன் ஹில் கிரெஞ்ச் உயர்நிலைப் பள்ளியில் தனது பள்ளிப்படிப்பை முடித்தார்.[http://cineplot.com/nazneen-interview/ Nazneen - Interview I (1976) on Cineplot] நடிகை நீது சிங் இவருடன் அதே பள்ளியில் பயின்றார்.[http://cineplot.com/nazneen-interview-ii/ Nazneen - Interview II (1978) on Cineplot]